Maiko Nishino

Maiko Nishino-Ekeberg (født 1980 i Osaka, Japan)
er en prisbelønt danser ved Nasjonalballetten.

Hun studerte ballett med Sachiyo Hashimoto og Hans Meister, før hun i 1996 begynte ved The Royal Ballet School i London. I 1999 ble hun ansatt i Nasjonalballetten hvor hun i 2005 ble utnevnt til solist. 

Hun har danset fremtredende roller som Aurora i Petipas Tornerose, Mdm. de Tourvel i Grand-Maitres Farlige forbindelser, Titania i Sunds En midtsommernattsdrøm, sukkerfeen i Bjørns Nøtteknekkeren, Tatjana i Crankos Onegin og tittelrollen i Stevensons Askepott. Hun har også danset Bianca i Crancos Troll kan temmes.  Av annet nevnes solopartier i Tetleys Strender, Andersens Holbergsuite, Balanchines Serenade, Agon, De fire temperamenter og Symfoni i C, Wheeldons Polyphonia og The Christening Suite, Duatos Por Vos Muero, Lightfoot Leóns Step Lightly, Sh-Boom, Softly as I Leave You, Shangri-La og Skew Whiff, Kyliáns Voluntaries, Hearts Labyrinth, Stamping Ground og Bella Figura, Welchs Maninyas, Lees Fractured Wake, Elos Cut to Drive og Brake-Green, og i Forsythes The Second Detail.

Nishino-Ekeberg pensjonerte seg fra Nasjonalballetten i 2021.

 Premier 
 Dansekritikerprisen 2005 for rollen som Odette/Odile i Holmes’ Svanesjøen.

 Referanser 

Kategori:Ballettdansere
Kategori:Japanere
Kategori:Personer fra Osaka
Kategori:Fødsler i 1980